आतंकी धमाके के बाद ग्वालियर से गुजरने वाली ट्रेनों को खंगाला
भोपाल के पास पैसेंजर ट्रेन के एक कोच में विस्फोट होने के बाद स्टेशनों पर हाई अलर्ट कर दिया गया। जीआरपी,आरपीएफ ने मंगलवार को स्टेशन के साथ-साथ यहां से निकलने वाली हर ट्रेन की कड़ी तलाशी ली। यात्रियों का सामान चेक किया गया और बम डिस्पोजल स्क्वॉड को तैयार कर दिया गया है।
भोपाल से 120 किमी दूर कालापीपल में जबड़ी स्टेशन के पास मंगलवार सुबह भोपाल-उज्जैन पैसेंजर (59320) ट्रेन के कोच में ब्लास्ट हुआ। इसमें 12 लोग जख्मी हो गए। इसके बाद ग्वालियर सहित पूरे प्रदेश में पुलिस और दूसरे सुरक्षा बल अलर्ट पर आ गए और खासतौर से ट्रेनों की तलाशी शुरू हो गई। आरपीएफ, जीआरपी के जवानों ने स्निफर डॉग को लेकर स्टेशन के साथ-साथ सर्कुलेटिंग एरिया और यहां रुकने वाली ट्रेनों की भी तलाशी ली। संदेह होने पर यात्रियों का सामान चेक किया। भिंड पैसेंजर, खजुराहो इंटरसिटी, केरला, मंगला, उत्कल सहित करीब 1 दर्जन से अधिक ट्रेनों को चेक किया गया।
रेलवे स्टेशन पर तलाशी अभियान चलाती जीआरपी।
hin_Deva hin_Deva hin_Deva hin_Deva